96 
igazítani, másrészt pedig, hogy a vasércz fekhelyeknek alapos tanulmá¬ 
nyozására és további kutatásokra serkentőleg és elősegitőleg hasson. “ 
Ha a szerző e czél elérésével szaktársai köszönetét érdemelte ki, 
másrészt e munka a tiszta geológiának is sok becses adatot nyújt. 
Mert Maderspach ur nem csupán az irodalomból meriíé tárgyára vonat¬ 
kozó ismereteit, hanem a legtöbb bányavidéket illetőleg sajátszemü 
megfigyelésekre és a helyi bányászok közleményeire támaszkodik és igy 
— főleg az érezfekhelyek szerkezetére és belső szövetére nézve — számos 
eddig ismeretlen adatot közölhetett, melyek felette érdekeseknek és több 
mint egy tekintetben fontosaknak bizonyulnak. E példára hivatkozva 
őszintén óhajtjuk, hogy a szerző azon reménye, miként munkája hasonló 
kutatásokra és megfigyelésekre serkentőleg hasson, teljesedjék és hogy 
a vasbányászat a felvilágosítást és útbaigazítást, melyet a geológia ré¬ 
széről nyer, tapasztalatai folyamában szerzett adatok által fizesse vissza 
a tudománynak. 
A szóban forgó munka három főrészre oszlik. Az első rész Ma¬ 
gyarhon északi, keleti és délkeleti részének, mint hazánk kiváló vas- 
termelő vidékeinek földtani vázlatát tartalmazza. Az általános földtani 
szerkezet leírása mellett minden egyes vidék érez fék helyei, kiváltképen 
vastelepei, emlittetnek. 
A második rész inkább elméleti, a mennyiben az ércztelérek, 
telepek, tömzsök stb. természetét írja körül, majd a magyarhoni vasércz 
fekhelyeket ezen osztályozás szempontjából általánosan jellemezvén, ki¬ 
töltésükre nézve is tájékoztatást nyújt. 
E résznek második szakasza három, a könnyű áttekintés szem¬ 
pontjából igen czélszerü táblázatos kimutatást tartalmaz, melyekben a 
hazai vasércz fekhelyek a) alaki kifejlődésük, b ) földtani koruk és c) ércz- 
nemiik szerint osztályozva soroltatnak föl. Függelékben a fekhelyeken 
talált mellesleges ásványok vannak megemlítve. 
A munka legterjedelmesebb és legfontosabb része a harmadik, 
melyben szerző az egyes vasércz fekhelyeket részletesen, t. i. földtani 
helyzetüket, alaki kiképződésüket, szerkezetüket, kitöltésüket és ércz- 
nemeiket Írja le. Itt a szöveg közé iktatott számos csinos ábrát talá¬ 
lunk, melyek nagyobbrészt a bányafeltárások egyes érdekes képeit, 
tehát az érczelőjövetel szövetminőségét tüntetik föl. Az ilyen képek, 
melyek a természetben, a bányamunkálatok folytonos haladása mellett 
szüntelenül változnak, annál inkább megérdemlik, hogy időnként fixiroz- 
tassanak, mivel a képződési és alaki viszonyt illetve fontos útmuta¬ 
tást szolgáltatnak. A miihez csatolt 14 kőnyomata tábla szintén a munka 
ezen részére vonatkozik és sok vasbányának tervrajzát, átmetszeteit 
vagy földtani térképeit tünteti fel. Az e részben fölhalmozott adatanyag 
